На заходнім краі пляцоўкі Малога замка калісьці стаяла магутная баявая вежа. Яна была пабудавана ў канцы ХІІІ – першай палове ХІV ст. з палявога каменя і цэглы. Вежа была прамавугольнай у плане (12,3 х 10,9 м), таўшчыня яе сцен дасягала 2,6 м. Фундамент уваходзіў у зямлю на глыбіню каля 2-х метраў. Ён быў складзены з вялікіх валуноў. Тэхніка будаўніцтва нагадвала вежы Навагрудскага замка – Шчытоўку і Касцельную. Вежа была ўзведзена над старажытным уездам на Малы замак.